Μελέτη ζωοαρχαιολογικού υλικού από χώρους του Κτιρίου Ε στην Τούμπα Θεσσαλονίκης
Creators: name: Ανδρουλάκη, Δέσποινα Δάφνη Γεωργίου
Publisher: name: Aristotle University of Thessaloniki
Year: 2021
Subjects: Ζωοαρχαιολογία
Τούμπα Θεσσαλονίκης
Εποχή του Χαλκού
Zooarchaeology
Thessaloniki Toumba
Bronze Age

description: Η παρούσα μεταπτυχιακή εργασία έχει ως αντικείμενο τη μελέτη, ανάλυση και ερμηνεία ζωοαρχαιολογικού υλικού, το οποίο προέρχεται από επιλεγμένους χώρους του κτιρίου Ε (Ε1, Ε6, Ε7, Ε8, Ε9) στον προϊστορικό οικισμό της Τούμπας Θεσσαλονίκης και χρονολογείται στην όψιμη Ύστερη Εποχή του Χαλκού. Το ζωοαρχαιολογικό σύνολο εξετάστηκε μακροσκοπικά, ακολουθώντας μια αρκετά λεπτομερή μέθοδο καταγραφής, ενώ η ποσοτικοποίηση των δεδομένων βασίστηκε στον Ελάχιστο Αριθμό Ανατομικών Μονάδων (ΕΑΑΜ) και στον Μέγιστο Αριθμό Ανατομικών Μονάδων (ΜΑΑΜ). Αρχικά, παρουσιάζεται η ταξινομική σύνθεση του ζωοαρχαιολογικού δείγματος, αξιολογείται η επάρκειά του και γίνεται μια προσπάθεια ανασύνθεσης της ταφονομικής ιστορίας του. Στη συνέχεια, το ενδιαφέρον στρέφεται στη διερεύνηση των πτυχών της ανθρώπινης συμπεριφοράς, στο πλαίσιο των πρακτικών επεξεργασίας και κατανάλωσης του σφάγιου, όπως επίσης και δραστηριοτήτων που σχετίζονται με την απόρριψή των ζωικών οστών. Επιπλέον, η παρούσα μελέτη επιχειρεί να προσφέρει πρόσθετες πληροφορίες σχετικά με τις στρατηγικές διαχείρισης του ζωικού κεφαλαίου, προκειμένου να κατανοηθούν καλύτερα οι οικονομικές επιλογές της κοινότητας. Συγχρόνως, πραγματοποιείται η ανάλυση της χωρικής κατανομής των ζωικών οστών. Η εξέταση των ζωικών καταλοίπων εντός του πλαισίου αναφοράς τους επιτρέπει, μεταξύ άλλων, τον εντοπισμό τυχόν διαφοροποιήσεων ως προς τη χρήση των επιμέρους χώρων του κτιρίου. Τέλος, τα δεδομένα συγκρίνονται με αντίστοιχα ζωοαρχαιολογικά δεδομένα τόσο από τον οικισμό της Τούμπας Θεσσαλονίκης όσο και από θέσεις της ίδιας περιόδου στην κεντρική Μακεδονία, με στόχο την προσέγγιση της ανθρώπινης δραστηριότητας σε ενδοκοινοτικό και διακοινοτικό επίπεδο. Η παρούσα ζωοαρχαιολογική μελέτη αποτελεί μια προσπάθεια σκιαγράφησης της πολυεπίπεδης σχέσης που είχαν αναπτύξει οι προϊστορικοί κάτοικοι της Τούμπας με τα ζώα, άγρια και εξημερωμένα και συμπληρώνει την εικόνα που διαθέτουμε μέχρι στιγμής αναφορικά με τις οικονομικές και κοινωνικές δομές του οικισμού
description: The objective of the present dissertation has been the examination, the analysis and the interpretation of the zooarchaeological assemblage, which comes from selected spaces of building E (E1, E6, E7, E8, E9) in the prehistoric settlement of Thessaloniki Toumba and dates to the late Late Bronze Age period. The faunal assemblage was examined macroscopically, followed a detailed recording method, while the collected data were quantified based on the Minimum Number of Anatomical Units (MinAU) and the Maximum Number of Anatomical Units (MaxAU). Initially, the taxonomic composition of the faunal assemblage is presented, recovery bias is evaluated and an attempt is made το reconstruct its taphonomic history. The focus then shifts to exploring aspects of human behaviour, in terms of the carcass processing and consumption as well as patterns of bone disposal. Furthermore, the current research attempts to provide further information about the livestock management strategies, with the purpose of better understanding the economic practices of the past community. At the same time, the analysis of the spatial distribution of animal bones occurs. The contextual analysis of the faunal skeletal remains allows, inter alia, the discovery of differences in the use of the separate rooms of the building. Finally, the data are combined with corresponding zooarchaeological data not only from Thessaloniki Toumba, but also from sites of the same chronological period in central Macedonia, in order to approach human activity at an intra- and inter-communal level. Overall, the current zooarchaeological study aims to trace the complex and multi-faceted relationship between the prehistoric inhabitants of Thessaloniki Toumba and the animals, wild and domesticated, and supplement the image we have had so far regarding the economic and social structures of the settlement during the Late Bronze Age